Diari Oficial de la Generalitat Valenciana


Sumari del DOGV 6041, del 23-06-2009 (2009/6867)

Recurs d'apel·lació 000209/4972-OX. Notificació de la sentència a Levante Society Place Green.
----------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6867


Data del document
:   03-06-2009

Organisme emissor
:   Audiència Provincial de València

Tipus de document
:   Edicte

Recurs d'apel·lació 000209/1123-TX. Notificació de la sentència a Levante Society Place Green. [2009/6867]  
Procedeix del procediment canviari número 000632/2006 del Jutjat de Primera Instància número 3 de València  
Román Rodríguez Albaladejo, secretari judicial de la Secció Novena de l'Audiència Provincial de València, mitjançant este edicte faig saber:  
Que en virtut del que s'ha acordat per la resolució del dia de hui, dictada en el rotlle d'apel·lació número 000209/2009, procedent del judici procediment canviari número 000632/2006, del Jutjat de Primera Instància número 3 de València, s'ha ordenat notificar, a l'apel·lat incomparegut en esta alçada que es dirà al final, la sentència dictada en el rotlle esmentat, que té l'encapçalament i dispositiva com es diu:  
«Encapçalament  
La Secció Novena de l'Audiència Provincial de València, sent-ne magistrat ponent Gonzalo Caruana Font de Mora, ha vist el rotlle d'apel·lació número 209/2009, procedent de les actuacions de judici canviari 632/2006, promogudes davant del Jutjat de Primera Instància número 3 de València, entre les part següents: d'una banda, com a demandat apel·lant, Viveros la Segoviana, SL, representat per la procuradora Carmen Navarro Ballester, i assistit pel lletrat José Luis Cerver Perales; d'una altra, com a demandant apel·lat, Mar Báltico Develops, SL, representat pel procurador José Gil Aparicio, i assistit per la lletrada Sonia Martí Vicent, i d'una altra, com a demandat apel·lat, Levante Society Place Green, declarat en situació processal de rebel·lia.  
Dispositiva  
Desestimem el recurs d'apel·lació interposat contra la sentència dictada pel Jutjat de Primera Instància 3 de València, en les actuacions de judici canviari 632/2006, i confirmem de forma íntegra la resolució esmentada, amb la imposició de les costes de l'alçada a la part apel·lant.  
Notifiqueu a les parts esta resolució que, de conformitat amb el que estableix l'article 207.4 de la Llei d'Enjudiciament Civil, una vegada hagen transcorregut els terminis establits, si pertoca, per a interposar-hi un recurs, si no s'ha impugnat, esdevindrà ferma, sense necessitat d'una declaració ulterior. Que es procedisca a tornar les actuacions originals, junt amb el certificat literal d'esta mateixa resolució i l'ofici oportú al jutjat d'on procedisca perquè hi conste i s'execute, i que s'unisca un certificat al rotlle».  
I perquè el que s'ha acordat es complisca i valga de notificació a l'apel·lat incomparegut en esta alçada, Levante Society Place Green, amb la fixació prèvia d'este edicte al tauler d'anuncis d'esta Secció Novena i la publicació en el Diari Oficial de la Comunitat Valenciana, lliure i expedisc este edicte.  
València, 3 de juny de 2009.- El secretari judicial: Román Rodríguez Albaladejo.